《寄题兰陵郡斋梅露堂》
宋代·曾协

兰陵为郡更齐梁，地望卓荦闻四方。
清班诜诜储材良，相踵往佩太守章。
宪公遗爱初未忘，当时瑞露今名堂。
於兹辽辽几星霜，此邦复得尚书郎。
政似古人天降祥，揭榜华屋遥相望。
使君燕寝东西厢，岭梅林林分两傍。
春事已退堕渺茫，调羹有实升庙廓。
叶间奇葩忽芬芳，缥白异状中有香。
臂绩千叶成花房，天公好善善必彰。
故出瑞物非其常，此花颜色见未尝。
浴以沆{虀艹换左氵}宵瀼瀼，炯故珠缀琳琅。
蜂房割蜜蔗流浆，邦人欢呼走且僵。
我公中心念丁黄，抚摩凋疗还耕桑。
天锡嘉瑞不肯当，尽掇钜美归圣皇。
公岂我留返鵷行，但有盛事存甘棠。

作者简介：曾协（？－1173）字同季，号云庄。南丰（今属江西省）人。南宋诗人。著名宋朝官吏。曾肇之孙。曾巩之侄孙。宋绍兴年间，举进士不第，以荫授长兴、迁嵊县丞，继为镇江、临安通判。孝宗乾道七年（1171）知吉州，改抚州（《宋会要辑稿》职官六一之五四、 五五），终知永州（今湖南零陵）。乾道九年（1173）卒。善诗文。世称“南丰七曾”（曾巩、曾肇、曾布、曾纡、曾纮、曾协、曾敦）。